CELEX: 22010D0709(01)
Language: bg
Date: 2009-08-12 00:00:00
Title: Решение от 12 август 2009 година на Управляващите органи към Споразумението между правителството на Съединените американски щати и Европейската общност за координирането на програми за етикетиране на енергийната ефективност на офис оборудване, относно преразглеждане на спецификациите за компютри, включени в част VIII от приложение В към Споразумението

9.7.2010   
            
            
               BG
            
            
               Официален вестник на Европейския съюз
            
            
               C 186/1
            
         РЕШЕНИЕ
   от 12 август 2009 година
   на Управляващите органи към Споразумението между правителството на Съединените американски щати и Европейската общност за координирането на програми за етикетиране на енергийната ефективност на офис оборудване, относно преразглеждане на спецификациите за компютри, включени в част VIII от приложение В към Споразумението
   2010/C 186/01
   УПРАВЛЯВАЩИТЕ ОРГАНИ,
   Като имат предвид Споразумението между правителството на Съединените американски щати и Европейската общност за координирането на програми за етикетиране за енергийна ефективност на офис оборудване, и по-специално на член XII от него,
   Като имат предвид, че първата поредица спецификации за компютри в част VIII от приложение В, която е в сила от 20 юли 2007 г., следва да бъде отменена и заменена с втора поредица спецификации,
   РЕШИХА:
   Спецификациите за компютри, включени в част VIII от Приложение В към Споразумението, се отменят и заменят със спецификациите, посочени в приложението към настоящото решение, считано от 1 юли 2009 г.
   Настоящото решение, изготвено в два екземпляра, следва да бъде подписано от съпредседателите.
   
      Подписано във Вашингтон, окръг Колумбия, на 12 август 2009 година
      Подписано в Брюксел на 9 юли 2009 година
      
         Lisa P. JACKSON
         
            от името на Агенцията за защита на околната среда на Съединените американски щати
         
      
      
         Andris PIEBALGS
         
            член на Комисията, от името на Европейската общност
         
      
   
   
      ПРИЛОЖЕНИЕ
      
         ЧАСТ VIII ОТ ПРИЛОЖЕНИЕ В КЪМ СПОРАЗУМЕНИЕТО
      
      VIII.   СПЕЦИФИКАЦИИ ЗА КОМПЮТРИ
      1.   ОПРЕДЕЛЕНИЯ
      
      A.   Компютър: устройство, което изпълнява логически операции и обработва данни. Компютрите са съставени най-малко от: 1) централен процесор (ЦП) за извършване на операции; 2) потребителски входни устройства, като клавиатура, мишка, цифров преобразувател или игрови контролер; и 3) компютърен екран за показване на изходната информация. По смисъла на настоящата спецификация компютрите включват както стационарни, така и преносими устройства, включително настолни компютри, интегрирани настолни компютри, преносими компютри, малки сървъри, тънки клиенти и работни станции. Въпреки че компютрите трябва да могат да използват входни устройства и компютърни екрани, както е отбелязано в 2 и 3 по-горе, компютърните системи не е необходимо да включват тези устройства при доставката, за да отговорят на това определение.
      
         Компоненти
      
      Б.   Компютърен екран: екран и съответната електроника, поместени в една кутия или в кутията на компютъра (например преносим или интегриран настолен компютър), с възможност за извеждане на изходна информация от компютър чрез един или два входа, като VGA, DVI, DisplayPort и/или IEEE 1394. Примери за технологии за извеждане на визуална информация са електроннолъчевата тръба и течнокристалният екран.
      В.   Дискретен графичен процесор: графичен процесор с контролерен интерфейс за локална памет и локална графична памет.
      Г.   Външно захранващо устройство: компонент, поместен във физическа кутия, отделна от кутията на компютъра, и проектиран да преобразува подаваното от електрическата мрежа променливо(и) напрежение(я) в по-ниско(и) постоянно(и) напрежение(я) за целите на захранването на компютъра. Едно външно захранващо устройство трябва да бъде свързано с компютъра посредством отстранима или постоянна електрическа връзка, захранващ кабел или други проводници, с „мъжки“/„женски“ съединители.
      Д.   Вътрешно захранване: компонент, вътре в компютърната кутия, проектиран за преобразуване на променливото напрежение от електрическата мрежа в постоянно(и) напрежение(я) за целите на захранването на компонентите на компютъра. По смисъла на настоящата спецификация едно вътрешно захранващо устройство трябва да е поместено в кутията на компютъра, но да бъде отделно от дънната платка. Захранващото устройство трябва да бъде свързано към електрическата мрежа посредством един-единствен кабел без междинни вериги между захранващото устройство и електрическата мрежа. Освен това всички силови връзки от захранващото устройство към компонентите на компютъра, с изключение на постояннотоковата връзка към компютърния екран на интегриран настолен компютър, трябва да са вътре в кутия на компютъра (тоест без външни кабели от захранващото устройство към компютъра или към отделните компоненти). Вътрешните преобразуватели от постоянно в постоянно напрежение, използвани за преобразуване на единично постоянно напрежение от външно захранващо устройство в множество напрежения за компютъра, не се считат за вътрешни захранващи устройства.
      
         Видове компютри
      
      Е.   Настолен компютър: компютър, при който основният модул е предназначен да бъде разположен на постоянно място, често на бюро или на пода. Настолните компютри не са проектирани с цел преносимост и използват външен монитор, клавиатура и мишка. Настолните компютри са проектирани за широк кръг приложения в дома и офиса.
      Ж.   Малък сървър: компютър, който обикновено използва компоненти на настолни компютри в конструкция на настолен компютър, но е проектиран предимно да бъде главен запаметяващ компютър за други компютри. За да бъде считан за малък сървър, даден компютър трябва да бъде със следните характеристики:
      З.   Интегриран настолен компютър: настолна система, в която компютърът и екранът работят като едно устройство, което се захранва с променлив ток по един-единствен кабел. Интегрираните настолни компютри могат да бъдат в една от две възможни форми: 1) система, при която екранът и компютърът са физически обединени в едно устройство; или 2) система, окомплектована като самостоятелна система, при която компютърният екран е отделен, но е свързан с основното шаси чрез захранващ кабел за постоянен ток и както компютърът, така и компютърният екран се захранват от едно-единствено захранващо устройство. Като подмножество на настолните компютри, интегрираните настолни компютри обикновено са проектирани да предоставят функционални възможности, сходни с тези на настолните системи.
      I.   Тънък клиент: независимо захранван компютър, който разчита на връзка с отдалечени изчислителни ресурси, за да придобие основните си функционални възможности. Основните действия по изчисляване (напр. изпълнение на програми, запаметяване, взаимодействие с други ресурси от интернет и т.н.) се осъществяват, използвайки отдалечените изчислителни ресурси. Тънките клиенти, включени в тази спецификация, са ограничени до устройства без ротационна запаметяваща среда, която да е част от компютъра. Основният модул на един тънък клиент, включен в тази спецификация, трябва да бъде предназначен за поставяне на постоянно място (напр. на бюро), а не за пренасяне.
      J.   Преносим компютър: компютър, проектиран специално за преносимост и за продължителна работа със или без директна връзка към захранващ източник с променливо напрежение. Преносимите компютри трябва да използват интегриран компютърен екран и да могат да работят при захранване от вградена акумулаторна батерия или друг преносим захранващ източник. Освен това повечето преносими компютри използват външно захранване и имат интегрирана клавиатура и показващо устройство. Преносимите компютри обикновено са проектирани да осигуряват функционални възможности, подобни на настолните компютри, включително използване на програмно осигуряване с функционални възможности като тези на настолните. По смисъла на настоящата спецификация док-станциите се считат за принадлежност и следователно те не са включени в нивата на работа, свързани с преносимите компютри, представени в точка 3 по-долу. Компютри таблети, които могат да бъдат със сензорни екрани за допир заедно със или вместо други входни устройства, в настоящата спецификация се считат за преносими компютри.
      К.   Работна станция: компютър с високи показатели, за един потребител, използван предимно за графични приложения, автоматизирано проектиране, разработване на програми, финансови и научни приложения, както и за други задачи, изискващи висока изчислителна мощност. За да бъде класифициран като работна станция, компютърът трябва:
      Освен това една работна станция трябва да отговаря на три от следните шест незадължителни характеристики:
      
         Режими на работа
      
      Л.   Режим „изключен“: нивото на консумирана мощност в режима на най-ниска мощност, който не може да се изключи (влияе) от потребителя и който може да продължи за неопределено време, когато уредът е свързан към основното електрозахранване и е използван в съответствие с инструкциите на производителя. За системи, за които важат стандартите ACPI, режимът „изключен“ отговаря на състояние S5 на системното ниво по ACPI.
      M.   Икономичен режим: състояние на ниска консумация на мощност, в което компютърът може да влезе автоматично след период на липса на активност или чрез ръчен избор. Компютър с възможност за икономичен режим може да се активира бързо, реагирайки на мрежови връзки или устройства на потребителския интерфейс със закъснение ≤ 5 секунди между началото на събитието на активиране и пълната работоспособност на системата, включително извеждането на екрана. За системи, за които важат стандартите ACPI, икономичният режим най-често отговаря на състояние S3 (изключване на оперативната памет) на системното ниво по ACPI.
      Н   Режим „неактивен“: състоянието, в което операционната система и друг софтуер са завършили зареждането, създаден е потребителски профил, машината не е в икономичен режим, а активността е ограничена до тези основни приложения, които системата стартира по подразбиране.
      O.   Режим „активен“: състоянието, при което компютърът извършва полезна работа като реакция на а) предшестващо или текущо въвеждани от потребителя данни или б) предшестваща или текуща инструкция по мрежата. Това състояние включва активна обработка, търсене на данни в запаметяващите устройства, паметта или свръхоперативната памет, включително време в режим „неактивен“ докато се очакват следващи въвеждания на данни от потребителя и преди влизане в режимите с понижена консумация на мощност.
      П.   Типична консумация на електроенергия (ТКЕ): метод на изпитване и сравняване на енергийните показатели на компютри, който е съсредоточен върху типичната консумация на електроенергия от продукт по време на нормална работа за представителен период от време. За настолни и преносими компютри основният критерий за метода на типичната консумация на електроенергия е стойност за типичното годишно потребление на електроенергия, измерено в киловатчасове (kWh), при измервания на средните нива на мощност в работен режим, приведени към предполагаем модел на типично използване (коефициент на използване). За работни станции изискванията се поставят въз основа на стойност за типичната консумация на електроенергия, изчислена по средните нива на мощност в работен режим, максималната мощност и предполагаемия коефициент на използване.
      
         Работа в мрежа и управление на мощността
      
      Р.   Мрежов интерфейс: компонентите (апаратни и програмни), чиято основна функция е да се даде възможност на компютъра да комуникира чрез една или повече мрежови технологии. Примери за мрежови интерфейси са IEEE 802.3 (Ethernet) и IEEE 802.11 (Wi-Fi).
      С.   Фактори за събуждане: генерирано от потребителя програмирано или външно събитие или стимул, което предизвиква преход на компютъра от икономичен режим или режим „изключен“ към режим на активна работа. Примери за фактори за събуждане включват, но не се ограничават до: движение на мишката, активност по клавиатурата, действие върху орган за управление или натискане на бутон на шасито, а в случай на външни събития — стимул, предаван чрез дистанционно управление, мрежа, модем и т. н.
      Т.   Събуждане по локалната мрежа (WOL): функционална възможност, която позволява компютърът да бъде събуден от икономичен режим или режим „изключен“, когато бива адресиран чрез мрежова заявка по Ethernet.
      У.   Пълна свързаност в мрежа: способността на компютър да поддържа наличието на мрежата, докато е в икономичен режим, и да се събужда интелигентно, когато е необходима по-нататъшна обработка на данни (включително и при необходимост от спорадична обработка за поддържане на наличието на мрежата). Поддържането на наличието на мрежата може да включва придобиване и/или запазване на присвоен интерфейс или мрежов адрес, отговаряне на заявки от други възли по мрежата или поддържане на съществуващите мрежови връзки, всичко това в състояние на икономичен режим. По този начин присъствието на компютъра, неговите мрежови услуги и приложения биват поддържани, въпреки че компютърът е в икономичен режим. От гледна точка на мрежата компютър в икономичен режим с пълна свързаност, по отношение на обичайните приложения и модели на използване, е функционално еквивалентен на неактивен компютър. Пълната свързаност в мрежа в икономичен режим не се ограничава до конкретен набор протоколи, а може да включва приложения, инсталирани след първоначалната инсталация.
      
         Канали за продажба и доставка
      
      Ф.   Канали за продажба на предприятията: канали за продажба, обикновено използвани от големи и средни търговски субекти, правителствени организации, образователни институции или други организации, които закупуват компютри за използване в управляеми среди клиент/сървър.
      Х.   Номер на модела: уникално търговско наименование, което се отнася за конкретна апаратна/програмна конфигурация (т.е. операционна система, типове процесори, памет, графичен процесор и т.н.) която е или предварително зададена, или е избрана от клиента.
      Ц.   Име на модела: търговско наименование, което включва съответствие с номера на семейството модели, кратко описание на продукта или указания за марката.
      Ч.   Семейство продукти: описание от високо ниво, отнасящо се за група компютри, които обикновено са с една и съща комбинация шаси/дънна платка, която често е със стотици възможни апаратни и програмни комбинации.
      2.   ПРОДУКТИ, КОИТО ПОДЛЕЖАТ НА КЛАСИФИЦИРАНЕ
      
      Компютрите трябва да отговарят на определението за компютър, както и на едно от определенията за тип продукт, предвидени в раздел 1 по-горе, за бъдат класифицирани като ENERGY STAR. Следната таблица съдържа списък от типове компютри, които са (и не са) допустими за ENERGY STAR.
      
                  Продукти, включени във версия 5.0 на спецификацията
               
               
                  Продукти, невключени във версия 5.0 на спецификацията
               
            
                  
                              —
                           
                           
                              Настолни компютри
                           
                        
                              —
                           
                           
                              Интегрирани настолни компютри
                           
                        
                              —
                           
                           
                              Преносими компютри
                           
                        
                              —
                           
                           
                              Работни станции
                           
                        
                              —
                           
                           
                              Малки сървъри
                           
                        
                              —
                           
                           
                              Тънки клиенти
                           
                        
               
                  
                              —
                           
                           
                              Компютърни сървъри (както са определени във версия 1.0 на Спецификацията за компютърни сървъри
                           
                        
                              —
                           
                           
                              Джобни компютри (handheld), лични цифрови асистенти (PDA) и комбинации от джобен компютър и мобилен телефон (smartphones)
                           
                        
            3.   КРИТЕРИИ ЗА ЕНЕРГИЙНА ЕФЕКТИВНОСТ И УПРАВЛЕНИЕ НА МОЩНОСТТА
      
      Компютрите трябва да отговарят на дадените по-долу изисквания, за да бъдат класифицирани като ENERGY STAR. Датата на влизане в сила на версия 5.0 се разглежда в раздел 5 от настоящата спецификация.
      A.   Изисквания за КПД на захранващото устройство
      
      Изискванията важат за всички продуктови категории, включени в компютърната спецификация ENERGY STAR:
      
                  а)
               
               
                  Компютри, които използват вътрешно захранващо устройство: КПД не по-нисък от 85 % при 50 % от номиналната изходна мощност и не по-нисък от 82 % при 20 % и 100 % от номиналната изходна мощност, при фактор на мощността ≥ 0,9 при 100 % от номиналната изходна мощност.
               
            
                  б)
               
               
                  Компютри, които използват външно захранващо устройство: външните захранващи устройства, продавани с компютрите, определени като ENERGY STAR, трябва да бъдат класифицирани като ENERGY STAR или да отговарят на нивата на ефективност на празен ход и под товар, предвидени във версия 2 на Програмните изисквания на ENERGY STAR за външно захранване с едно напрежение, от вида променливо напрежение/променливо напрежение и променливо напрежение/постоянно напрежение. Спецификацията ENERGY STAR и списъкът с класифицираните като такива продукти, можете да намерите на адрес www.energystar.gov/powersupplies. Забележка: Това изискване към показателите се отнася и за външните захранващи устройства с няколко изходни напрежения, изпитвани в съответствие с метода за изпитване на вътрешни захранвания, посочен в раздел 4 по-долу.
               
            Б.   Изисквания към КПД и работните показатели
      
      1.   Нива за настолни, интегрирани настолни и преносими компютри
      
      
         Категории настолни компютри по критериите за типична консумация на електроенергия
      
      За целите на определянето на нивата на типична консумация на електроенергия настолните и интегрираните настолни компютри трябва да бъдат класифицирани в категории А, Б, В и Г, както е определено по-долу:
      
                  а)
               
               
                  Категория A: всички настолни компютри, които не отговарят на определението за категория Б, категория В или категория Г по-долу, при класифициране по ENERGY STAR се считат за категория А.
               
            
                  б)
               
               
                  Категория Б: за да бъдат класифицирани в категория Б, настолните компютри трябва да имат:
                  
                              —
                           
                           
                              еквивалента на две физически ядра, и
                           
                        
                              —
                           
                           
                              два гигабайта (GB) системна памет.
                           
                        
            
                  в)
               
               
                  Категория В: за да бъдат класифицирани в категория В, настолните компютри трябва да имат:
                  
                              —
                           
                           
                              повече от две физически ядра.
                           
                        Освен горните изисквания моделите, класифицирани в категория В, трябва да са с конфигурация с поне една от следните 2 характеристики:
                  
                              —
                           
                           
                              поне два гигабайта (GB) системна памет, и/или
                           
                        
                              —
                           
                           
                              дискретен графичен процесор.
                           
                        
            
                  г)
               
               
                  Категория Г: за да бъдат класифицирани в категория Г, настолните компютри трябва да имат:
                  
                              —
                           
                           
                              поне четири физически ядра.
                           
                        Освен горните изисквания моделите, класифицирани в категория Г, трябва да са с конфигурация с поне една от следните 2 характеристики:
                  
                              —
                           
                           
                              поне четири гигабайта (GB) системна памет, и/или
                           
                        
                              —
                           
                           
                              дискретен графичен процесор с кадрови буфер с големина над 128 бита.
                           
                        
            
         Категории преносими компютри при критериите за типична консумация на електроенергия
      
      За целите на определянето на нивата на типична консумация на електроенергия преносимите компютри трябва да бъдат класифицирани в категория А, Б или В, както е определено по-долу:
      
                  а)
               
               
                  Категория A: Всички преносими компютри, които не отговарят на определението за категория Б или категория В по-долу, при класифициране като ENERGY STAR се считат за категория А.
               
            
                  б)
               
               
                  Категория Б: За да бъдат класифицирани в категория Б, преносимите компютри трябва да имат:
                  
                              —
                           
                           
                              дискретен графичен процесор.
                           
                        
            
                  в)
               
               
                  Категория В: За да бъдат класифицирани в категория В, преносимите компютри трябва да имат:
                  
                              —
                           
                           
                              2 или повече физически ядра,
                           
                        
                              —
                           
                           
                              2 или повече гигабайта (GB) системна памет, и/или
                           
                        
                              —
                           
                           
                              дискретен графичен процесор с кадрови буфер с големина над 128 бита.
                           
                        
            
         ТКЕ (продуктови категории настолни и преносими компютри)
      
      Следващите по-долу таблици показват изискваните нива за типичната консумация на електроенергия за спецификация 5.0. В таблица 1 по-долу са изброени изискванията за типичната консумация на електроенергия за версия 5.0, а в таблица 2 са дадени тегловни коефициенти за всеки режим на работа по продуктов тип. Типичната консумация на електроенергия се изчислява по формулата:
      EТКЕ = (8 760/1 000) · (Pизкл. · Tизкл. + Pикон. · Tикон. + Pнеакт. · Tнеакт.),
      където всички Рх са стойности на мощността във ватове, всички Тх са стойности за продължителността в процент от годината, а типичната консумация на електроенергия EТКЕ е в мерни единици kWh и представлява годишната консумация на енергия въз основа на тегловните коефициенти за режима от таблица 2.
      
         Таблица 1
      
      
         Изисквания за ETEC
            — настолни и преносими компютри
         
      
      
                   
               
               
                  Настолни компютри и интегрирани компютри
                  (kWh)
               
               
                  Преносими компютри
                  (kWh)
               
            
                  ТКЕ
               
               
                  Категория A: ≤ 148,0
                  Категория Б: ≤ 175,0
                  Категория В: ≤ 209,0
                  Категория Г: ≤ 234,0
               
               
                  Категория A: ≤ 40,0
                  Категория Б: ≤ 53,0
                  Категория В: ≤ 88,5
               
            
                  Настройка на възможностите
               
            
                  Памет
               
               
                  1 kWh (на гигабайт над базовата стойност)
                  
                     Основна памет:
                  
                  Категории А, Б и В:
                  2GB
                  Категория Г:
                  4 GB
               
               
                  0,4 kWh (на гигабайт над 4 GB)
               
            
                  Високопроизводителни графични карти (за дискретни графични процесори със специфицирани големини на кадровия буфер)
               
               
                  Категории А и Б:
                  35 kWh (големина на кадровия буфер ≤ 128 бита)
                  50 kWh (големина на кадровия буфер > 128 бита)
                  Категории В и Г:
                  50 kWh (големина на кадровия буфер > 128 бита)
               
               
                  Категория Б:
                  3 kWh (големина на кадровия буфер > 64 бита)
               
            
                  Допълнителни вътрешни запаметяващи устройства
               
               
                  25 kWh
               
               
                  3 kWh
               
            
         
      
         Таблица 2
      
      
         Тегловни коефициенти за работния режим — настолни и преносими компютри
      
      
                  (В проценти)
               
            
                   
               
               
                  Настолен компютър
               
               
                  Преносим компютър
               
            
                   
               
               
                  конвенционален
               
               
                  посредник (1)
                  
               
               
                  конвенционален
               
               
                  посредник (1)
                  
               
            
                  Tизкл.
               
               
                  55
               
               
                  40
               
               
                  60
               
               
                  45
               
            
                  Tикон.
               
               
                  5
               
               
                  30
               
               
                  10
               
               
                  30
               
            
                  Tнеакт.
               
               
                  40
               
               
                  30
               
               
                  30
               
               
                  25
               
            2.   Нива за работни станции
      
      
         PТКЕ (продуктова категория работни станции)
      
      Следващите по-долу таблици показват изискваните нива за PТКЕ за спецификация 5.0. В таблица 3 по-долу са изброени изискванията за PТКЕ за версия 5.0, а в таблица 4 са дадени тегловни коефициенти за всеки режим на работа. PТКЕ се изчислява по формулата:
      P
            TEC
          = 0,35 · Pизкл. + 0,10 · Pикон. + 0,55 · Pнеакт.
      
      където всички Px са стойности за мощността във ватове.
      
         Таблица 3
      
      
         Изискване за P
         
            ТКЕ
         
         — работни станции
      
      PТКE ≤ 0,28 · [Pmax + (# HDD · 5)]
      
         Таблица 4
      
      
         Тегловни коефициенти за работния режим — работни станции
      
      
                  (В проценти)
               
            
                  Tизкл.
                  
               
               
                  35
               
            
                  Tикон.
                  
               
               
                  10
               
            
                  Tнеакт.
                  
               
               
                  55
               
            
                  
                     Забележка: Тегловните коефициенти са включени във формулата за PТКЕ по-горе.
               
            
         Устройства с няколко графични карти (работни станции)
      
      Работни станции, които отговарят на изискванията на ENERGY STAR с едно-единствено графично устройство, могат да бъдат класифицирани и като конфигурации с повече от едно графично устройство, при условие че допълнителната апаратна конфигурация е същата, с изключение на допълнителното(ите) графично(и) устройство(а). Използването на множество графични устройства включва, но не се ограничава до управление на множество екрани и групиране с цел високи показатели, конфигурации с множество графични процесори (напр. ATI Crossfire, NVIDIA SLI). В такива случаи, докато SPECviewperf® поддържа конфигурации с много графични устройства, производителите могат да представят и за двете конфигурации данните от изпитването на работната станция с единично графично устройство, без да изпитват повторно системата.
      3.   Нива за малки сървъри
      
      За целите на определянето на нивата при неактивност малките сървъри трябва да бъдат класирани в категория А или Б, както е определено по-долу:
      
                  а)
               
               
                  Категория A: всички малки сървъри, които не отговарят на определението за категория Б по-долу, при класифициране като ENERGY STAR се считат за категория А.
               
            
                  б)
               
               
                  Категория Б: за да бъдат класифицирани в категория Б, малките сървъри трябва да имат:
                  
                              —
                           
                           
                              процесор(и) с повече от 1 физическо ядро или повече от един дискретен процесор, и
                           
                        
                              —
                           
                           
                              минимум 1 гигабайт системна памет.
                           
                        
            
         Таблица 6
      
      
         Изисквания към КПД на малките сървъри
      
      
                  Изисквания към консумацията на малките сървъри в работен режим
               
            
                  Режим „изключен“: ≤ 2,0 W
                  Режим „неактивен“:
                  Категория A: ≤ 50,0 W
                  Категория Б: ≤ 65,0 W
               
            
                  Възможност
               
               
                  Допустима допълнителна мощност
               
            
                  Събуждане по локална мрежа (WOL)
                  (важи само ако компютърът се доставя с включена възможност за събуждане по локална мрежа)
               
               
                  + 0,7 W за режим „изключен“
               
            4.   Нива за тънки клиенти
      
      Категории тънки клиенти за критериите на режима „неактивен“: за целите на определянето на нивата при неактивност тънките клиенти трябва да бъдат класифицирани в категория А или Б, както е определено по-долу:
      
                  а)
               
               
                  Категория A: всички тънки клиенти, които не отговарят на определението на категория Б по-долу, при класифициране по ENERGY STAR ще се считат за категория А.
               
            
                  б)
               
               
                  Категория Б: за да бъдат класифицирани в категория Б, тънките клиенти трябва:
                  
                              —
                           
                           
                              да поддържат локални мултимедийни възможности за кодиране/декодиране.
                           
                        
            
         Таблица 7
      
      
         Изисквания към КПД на тънките клиенти
      
      
                  Изисквания към консумацията на тънките клиенти в работен режим
               
            
                  Режим изключен: ≤ 2 W
                  Икономичен режим (ако има такъв): ≤ 2 W
                  Режим „неактивен“:
                  Категория A: ≤ 12,0 W
                  Категория Б: ≤ 15,0 W
               
            
                  Възможност
               
               
                  Допустима допълнителна мощност
               
            
                  Събуждане по локална мрежа (WOL)
                  (важи само ако компютърът се доставя с включена възможност за събуждане по локална мрежа)
               
               
                  + 0,7 W за икономичен режим
                  + 0,7 W за режим „изключен“
               
            В.   Изисквания за управление на мощността
      
      Продуктите трябва да отговарят на изисквания за управление на мощността, уточнени в таблица 8 по-долу, и да бъдат изпитвани така, както се доставят.
      
         Таблица 8
      
      
         Изисквания за управление на мощността
      
      
                  Изисквания по спецификациите
               
               
                   
               
               
                  Прилага се за
               
            
                  Изисквания към доставянето
               
            
                  Икономичен режим
               
               
                  Доставят се с икономичен режим, настроен да се активира след 30 минути липса на активност от страна на потребителя. При преход към икономичен режим или режим „изключен“ компютрите трябва да намалят скоростта на всички активни мрежови връзки за 1 Gb/s Ethernet.
               
               
                  Настолни компютри
               
               
                  
                     
               
            
                  Интегрирани настолни компютри
               
               
                  
                     
               
            
                  Преносими компютри
               
               
                  
                     
               
            
                  Работни станции
               
               
                  
                     
               
            
                   
               
               
                   
               
            
                  Малки сървъри
               
               
                  
                     
               
            
                  Тънки клиенти
               
               
                   
               
            
                  Икономичен режим на екрана
               
               
                  Доставят се с икономичен режим на екрана, настроен да се активира след 15 минути липса на активност от страна на потребителя.
               
               
                  Настолни компютри
               
               
                  
                     
               
            
                  Интегрирани настолни компютри
               
               
                  
                     
               
            
                  Преносими компютри
               
               
                  
                     
               
            
                  Работни станции
               
               
                  
                     
               
            
                   
               
               
                   
               
            
                  Малки сървъри (ако имат компютърен екран)
               
               
                  
                     
               
            
                  Тънки клиенти
               
               
                  
                     
               
            
                  Мрежови изисквания за управление на мощността
               
            
                  Събуждане по локална мрежа (WOL)
               
               
                  Компютрите с възможност за връзка с мрежа Ethernet трябва да имат възможност да активират и дезактивират събуждането по локална мрежа за икономичен режим.
               
               
                  Настолни компютри
               
               
                  
                     
               
            
                  Интегрирани настолни компютри
               
               
                  
                     
               
            
                  Преносими компютри
               
               
                  
                     
               
            
                  Работни станции
               
               
                  
                     
               
            
                   
               
               
                   
               
            
                  Малки сървъри:
               
               
                  
                     
               
            
                  Тънки клиенти (важи само ако от централно управляваната мрежа се провеждат актуализации на софтуера, докато машината е в икономичен режим или режим „изключен“. Тънки клиенти, чиято стандартна среда за актуализиране на клиентския софтуер не изисква планиране на неработно време, са освободени от изискването.
               
               
                  
                     
               
            
                  Важи за компютри, доставяни само чрез канали за продажба на предприятието:
                  Компютрите с възможност за връзка с мрежа Ethernet трябва да отговарят на следните изисквания:
                  
                              —
                           
                           
                              да бъдат доставяни с активирано „събуждане“ по локална мрежа от икономичен режим, когато при работа се захранват с променлив ток (тоест преносимите компютри могат автоматично да дезактивират „събуждането“ по локална мрежа, когато не са свързани към електрическата мрежа); или
                           
                        
                              —
                           
                           
                              да имат орган за управление за активиране на „събуждането“ по локална мрежа, който е достатъчно достъпен както от потребителския интерфейс на клиентската операционна система, така и по мрежата, ако компютърът се доставя на предприятието без активирано „събуждане“ по локалната мрежа.
                           
                        
               
                  Настолни компютри
               
               
                  
                     
               
            
                  Интегрирани настолни компютри
               
               
                  
                     
               
            
                  Преносими компютри
               
               
                  
                     
               
            
                  Работни станции
               
               
                  
                     
               
            
                   
               
               
                   
               
            
                  Малки сървъри
               
               
                  
                     
               
            
                  Тънки клиенти (важи само ако от централно управляваната мрежа се провеждат актуализации на софтуера, докато машината е в икономичен режим или режим „изключен“. Тънки клиенти, чиято стандартна среда за актуализиране на клиентския софтуер не изисква планиране на неработно време, са освободени от изискването.
               
               
                  
                     
               
            
                   
               
            
                  Управление на събуждането
               
               
                  Важи за компютри, доставяни само чрез канали за продажба на предприятието:
                  Компютрите с възможност за връзка с мрежа Ethernet трябва да имат възможност както за дистанционни (по мрежата), така и за планирани събития за събуждане от икономичен режим (напр. часовник за реално време).
                  Производителите трябва да гарантират, когато те имат контрол върху това (тоест при конфигуриране чрез хардуерни настройки вместо чрез софтуерни настройки), че тези настройки могат да се управляват централно, по желание на клиента, с пособия, предоставени от производителя.
               
               
                  Настолни компютри
               
               
                  
                     
               
            
                  Интегрирани настолни компютри
               
               
                  
                     
               
            
                  Преносими компютри
               
               
                  
                     
               
            
                  Работни станции
               
               
                  
                     
               
            
                   
               
               
                   
               
            
                  Малки сървъри
               
               
                  
                     
               
            
                  Тънки клиенти
               
               
                  
                     
               
            
                   
               
            За всички компютри с активирано „събуждане“ по локалната мрежа всички насочени пакетни филтри трябва да са активирани и настроени на конфигурация по подразбиране, приета за стандартна. Докато бъде одобрен един (или повече) стандарт(и), от партньорите се иска да предоставят техните директни конфигурации за пакетни филтри на EPA и на Европейската комисия за публикуване на интернет страница, с цел стимулиране на дискусията и разработване на стандартни конфигурации.
      
         Класифициране на компютри с възможности за управление на мощността
      
      При определяне дали моделите да се класифицират като такива със или без „събуждане“ по локалната мрежа, следва да бъдат изпълнени следните изисквания:
      
                  а)
               
               
                  Изключен: компютрите следва да се изпитват и да бъдат предмет на протоколиране при настройките за режим „изключен“, с които са доставени. Модели, които се доставят с активирана за режим „изключен“ функция „събуждане по локалната мрежа“, следва да бъдат изпитвани при активирана функция „събуждане по локалната мрежа“, По същия начин продукти, доставяни с дезактивирана за режим „изключен“ функция „събуждане по локалната мрежа“, следва да бъдат изпитвани при дезактивирана функция „събуждане по локалната мрежа“.
               
            
                  б)
               
               
                  Икономичен режим: компютрите следва да бъдат предмет на протоколиране при настройките за икономичен режим, с които са доставени. Модели, продавани по канали за продажба на предприятието, както е определено в раздел 1, определение Х, следва да бъдат изпитвани, класифицирани и доставяни с активирано „събуждане по локалната мрежа“ на основата на изискванията от таблица 8. Продукти, които стигат директно до потребителите по обикновени канали за разпространение чрез търговия на дребно, не се изисква да бъдат доставяни с активирано „събуждане по локалната мрежа“ от икономичен режим и могат да бъдат изпитвани, класифицирани и доставяни или с активирано, или с дезактивирано „събуждане по локалната мрежа“.
               
            
                  в)
               
               
                  Посредник: настолните, интегрираните настолни и преносимите компютри се изпитват и са предмет на протоколиране за „неактивен“, „икономичен“ и „изключен“ режими при активирани или дезактивирани функции за „посредник“, според това как се доставят. За да бъде класифицирана дадена система за използване на тегловни коефициенти за ТКЕ за посредник, тя трябва да отговаря на стандарт за посредничене, който е одобрен от EPA и от Европейската комисия като отговарящ на целите на спецификацията ENERGY STAR. Такова одобрение трябва да е налице преди представянето на данните на продукта за класифициране.
               
            
         Предварително инсталиране на клиентски софтуер и предоставяне на услуги по управление
      
      Партньорът остава отговорен за изпитването на продуктите и класифицирането им при доставката. Ако на този етап продуктът отговаря на и е класифициран като ENERGY STAR, той може да бъде етикетиран като такъв.
      Ако партньорът е нает от клиент, за да му зареди поръчков образ от памет, партньорът трябва да предприеме следните стъпки:
      
                  —
               
               
                  партньорът трябва да информира клиента, че с поръчковия образ продуктът може да не отговаря на ENERGY STAR (на интернет страницата на ENERGY STAR е на разположение писмо образец, което може да се изпраща на клиентите),
               
            
                  —
               
               
                  партньорът трябва да насърчава своите клиенти да изпитват продукта за съответствие със спецификацията ENERGY STAR.
               
            
         Изискване за информиране на потребителя
      
      С цел да се гарантира, че купувачите/потребителите са правилно информирани относно ползите от управлението на мощността, производителят включва към всеки компютър един от следните елементи:
      
                  —
               
               
                  информация за ENERGY STAR и ползите от управлението на мощността или като хартиено копие, или като електронно копие от ръководството за потребителя. Тази информация следва да бъде в началото на ръководството за потребителя, или
               
            
                  —
               
               
                  приложение към пакета или кутията, посветено на ENERGY STAR и ползите от управлението на мощността.
               
            Всеки вариант трябва да включва най-малко следната информация:
      
                  —
               
               
                  бележка, че компютърът, така както е доставен, е с активирано управление на мощността, а също и информация за времевите настройки (или настройките по подразбиране за системата, или бележка, в която се заявява, че настройките по подразбиране за компютъра са в съответствие с изискванията на ENERGY STAR за липса на активност от страна на потребителя по отношение на екрана, по-краткотрайна от 15 минути, и липса на активност по отношение на компютъра, по-краткотрайна от 30 минути, които се препоръчват от програмата ENERGY STAR за оптимална икономия на енергия), и
               
            
                  —
               
               
                  как правилно да се „събуди“ компютърът от икономичен режим.
               
            Г.   Незадължителни изисквания
      
      
         Потребителски интерфейс
      
      Въпреки че не е задължително, на производителите се препоръчва настоятелно да проектират продукти в съответствие със Стандарта за потребителски интерфейс за управление на мощността — IEEE 1621 (официално известен като „Стандарт за елементите на потребителския интерфейс при управлението на мощността на електронни устройства, използвани в офис/потребителски среди“). Съответствието с IEEE 1621 ще направи средствата за управление на мощността по-адекватни и интуитивни за всички електронни устройства. За повече информация за стандарта вижте http://eetd.LBL.gov/Controls
      4.   МЕТОДИКИ ЗА ИЗПИТВАНЕ
      
      От производителите се изисква да проведат изпитвания и сами да сертифицират тези модели, които отговарят на насоките на ENERGY STAR.
      
                  —
               
               
                  При извършване на тези изпитвания партньорът се съгласява да използва методиките за изпитване, предвидени в таблица 9 по-долу.
               
            
                  —
               
               
                  Резултатите от изпитванията трябва да бъдат докладвани на EPA или на Европейската комисия, според случая.
               
            По-долу са посочени допълнителни изисквания за изпитване и докладване.
      1.   Брой устройства, изисквани за изпитване на ТКЕ или на режима на неактивност
      
      За класифициране производителите могат първоначално да изпитат едно устройство. Ако първоначално изпитваното устройство даде стойности под или равни на приложимите изисквания за типичната консумация на енергия или за режим „неактивен“, но тези стойности са в рамките на 10 % от нивото на тези изисквания, трябва също така да се изпита едно допълнително устройство от същия модел със същата конфигурация. Производителите следва да докладват стойностите от изпитванията и за двете устройства. За да бъдат класифицирани като ENERGY STAR, и двете устройства трябва да отговарят на максималното ниво за ТКЕ или за режим „неактивен“ за споменатата категория продукти.
      
         Забележка: Това допълнително изпитване се изисква само при класифициране по ТКЕ (настолни, интегрирани настолни, преносими компютри, работни станции) и класифициране за неактивен режим (малки сървъри, тънки клиенти) — изисква се изпитване само на едно устройство в икономичен режим и режим „изключен“, ако има такива изисквания. Следните примери допълнително илюстрират този подход:
      Пример 1— настолните компютри от категория А трябва да отговарят на ниво на ТКЕ от 148,0 kWh или по-малко, което прави 133,2 kWh за 10-процентния праг за допълнително изпитване.
      Ако за първото устройство се измерят 130 kWh, не е необходимо допълнително изпитване и моделът бива класифициран (130 kWh е 12 % по-ефективно от изискваното в спецификацията и следователно излиза извън прага от 10 %).
      Ако за първото устройство се измерят 133,2 kWh, не е необходимо допълнително изпитване и моделът бива класифициран (133,2 kWh е точно 10 % по-ефективно от изискваното в спецификацията).
      Ако за първото устройство се измерят 135 kWh, тогава трябва да се изпита допълнително устройство, за да се определи класифицирането (135 kWh е само 9 % по-ефективно от изискваното в спецификацията и е в рамките на 10-процентния праг).
      Ако след това резултатите от изпитването на двете устройства са 135 и 151 kWh, моделът не се класифицира като ENERGY STAR, независимо че средната стойност е 143 kWh, тъй като една от стойностите е над изискваното в спецификацията ENERGY STAR.
      Ако след това резултатите от изпитването на двете устройства са 135 и 147 kWh, моделът се класифицира успешно като ENERGY STAR, тъй като и двете стойности отговарят на стойността 148,0 kWh от спецификацията за ENERGY STAR.
      Пример 2— малките сървъри от категория А трябва да отговарят на ниво при неактивен режим от 50 вата или по-малко, което прави прага от 10 % за допълнително изпитване равен на 45 вата. При изпитване на модел за класифициране съответно могат да бъдат срещнати следните сценарии:
      Ако за първото устройство се измерят 44 вата, не са необходими допълнителни изпитвания и моделът се класифицира (44 вата е 12 % по-ефективно от изискваното в спецификацията и следователно излиза извън прага от 10 %).
      Ако за първото устройство се измерят 45 вата, не са необходими допълнителни изпитвания и моделът се класифицира (45 вата е точно 10 % по-ефективно от изискваното в спецификацията).
      Ако за първото устройство се измерят 47 вата, тогава трябва да се изпита допълнително устройство, за да се определи класифицирането (47 вата е само 6 % по-ефективно от изискваното в спецификацията и е в рамките на прага от 10 %).
      Ако след това резултатите от изпитването на двете устройства са 47 и 51 вата, моделът не се класифицира като ENERGY STAR, независимо че средната стойност е 49 вата, тъй като една от стойностите (51) е над изискваното в спецификацията за ENERGY STAR.
      Ако след това резултатите от изпитването на двете устройства са 47 и 49 вата, моделът се класифицира като ENERGY STAR, тъй като и двете стойности отговарят на специфицираната в ENERGY STAR стойност от 50 вата.
      2.   За тези модели, които могат да работят с няколко комбинации от напрежение и честота
      
      Производителите изпитват техните продукти въз основа на пазара(ите), на който(които) продуктите ще се продават и рекламират като класифицирани по ENERGY STAR.
      За продукти, които се продават като ENERGY STAR на няколко международни пазара и следователно са с няколко входни напрежения, производителят трябва да изпита и отчете изискваната консумирана мощност или стойности за КПД при всички съответни комбинации от напрежение и честота. Така например производител, който доставя един и същ модел в Съединените щати и Европа, трябва да измерва, да се съобразява със спецификацията и да отчита стойностите от изпитването както при 115 V/60 Hz, така и при 230 V/50 Hz, за да бъде класифициран моделът като ENERGY STAR и на двата пазара. Ако моделът се класифицира като ENERGY STAR само при една комбинация напрежение/честота (например 115 V/60 Hz), тогава той може да се класифицира и рекламира като ENERGY STAR единствено в тези региони, в които се осигуряват изпитаните комбинации напрежение/честота (напр. Северна Америка и Тайван).
      
         Таблица 9
      
      
         Процедури за изпитване
      
      
                  Категория продукти
               
               
                  Изисквания по спецификация
               
               
                  Протокол на изпитване
               
               
                  Източник
               
            
                  Всички компютри
               
               
                  КПД на електрозахранващото устройство
               
               
                  Вътрешни електрозахранващи устройства (IPS): Обобщен протокол за изпитване на ефективността на вътрешни електрозахранвания Прер. 6.4.2
                  Външни електрозахранващи устройства (EPS): Метод на изпитване по ENERGY STAR на външни електрозахранващи устройства
                  
                     Забележка: Ако за изпитването на дадено вътрешно електрозахранващо устройство са необходими допълнителни информация/методики, освен описаните в протокола за изпитване на ефективността на вътрешни електрозахранвания, при поискване партньорите трябва да предоставят на EPA или на Европейската комисия, според случая, постановката на изпитване, използвана за извличането на данните за вътрешното електрозахранващо устройство, използвани при представянето на продукта за класифициране.
               
               
                  IPS: www.efficientpowersupplies.org
                  EPS: www.energystar.gov/powersupplies
               
            
                  Настолни, интегрирани настолни и преносими компютри
               
               
                  EТКЕ (от измерванията при режим „изключен“, икономичен режим и състояние на неактивност)
               
               
                  Метод за изпитване на компютри по ENERGY STAR (версия 5.0), приложение I, раздел III
               
               
                  Допълнение A
               
            
                  Работни станции
               
               
                  РТКЕ (от измерванията при режим „изключен“, икономичен режим, състояние на неактивност и режим на макс. мощност)
               
               
                  Метод за изпитване на компютри по ENERGY STAR (версия 5.0), приложение I, раздели III—IV
               
            
                  Малки сървъри
               
               
                  Режим „изключен“ и състояние на неактивност
               
               
                  Метод за изпитване на компютри по ENERGY STAR (версия 5.0), приложение I, раздел III
               
            
                  Тънки клиенти
               
               
                  Режим „изключен“, икономичен режим и състояние на неактивност
               
               
                  Метод за изпитване на компютри по ENERGY STAR (версия 5.0), приложение I, раздел III
               
            3.   Класифициране на семейства продукти
      
      Модели, които са непроменени или които се различават единствено по довършителните работи от тези, продавани предишната година, могат да останат класифицирани без представянето на нови данни от изпитвания, при условие че спецификацията остане непроменена. Ако един модел продукт се предлага на пазара в няколко конфигурации или стилове като „семейство“ или серия продукти, партньорът може да докладва и класифицира продукта под единствен номер на модел, при положение че всички модели в това семейство или серия отговарят на едно от следните изисквания:
      
                  —
               
               
                  Компютри, които са изградени на същата платформа и са еднакви във всяко отношение, с изключение на кутията и цвета, могат да бъдат класифицирани чрез представяне на данни от изпитвания за един-единствен представителен модел.
               
            
                  —
               
               
                  Ако един модел продукт се предлага на пазара в няколко конфигурации, партньорът може да докладва и класифицира продукта под един номер на модел, който представлява конфигурацията с най-висока мощност, налична в семейството, вместо да отчита всеки отделен модел в семейството; от същия модел не трябва да има конфигурации с консумация, по-висока от тази на представителната конфигурация. В този случай най-високата конфигурация би била съставена от: процесора с най-високата мощност, максималната конфигурация на паметта, графичния процесор с най-високата мощност и т. н. За системи, които отговарят на определенията за повече от една категория (съгласно определението в раздел 3, буква Б), в зависимост от специфичната конфигурация, производителите ще трябва да представят най-високата конфигурация на мощността за всяка категория, в която те биха желали системата да бъде класифицирана. Така например една система, която би могла да бъде конфигурирана като настолен компютър категория А или категория Б, би изисквала представяне на конфигурацията с най-висока мощност и за двете категории, за да може да бъде класифицирана като ENERGY STAR. Ако даден продукт може да бъде конфигуриран да отговаря на всичките три категории, тогава за него ще трябва да бъдат представени данни за конфигурацията с най-висока мощност за всички категории. Производителите ще бъдат отговорни за всякакви претенции по отношение на ефективността, предявени за всички други модели в семейството, включително тези, които не са изпитвани или за които не са докладвани данни.
               
            Всички устройства/конфигурации, съответстващи на означението за даден модел продукт, за който партньор желае да осигури класифициране по ENERGY STAR, трябва да отговарят на изискванията по ENERGY STAR. Ако партньор желае да класифицира конфигурации на модел, за който съществуват алтернативни некласифицирани конфигурации, партньорът трябва да присвои на класифицираните конфигурации идентификатор, като използва наименование/номер на модел, което(който) е уникално(ен) за класифицираните по ENERGY STAR конфигурации. Този идентификатор трябва да бъде използван адекватно в комбинация с класифицираните конфигурации в рекламните материали и в списъка ENERGY STAR на класифицираните продукти (напр. модел А1234 за основните конфигурации и A1234-ES за класифицираните по ENERGY STAR конфигурации).
      5.   ДАТА НА ВЛИЗАНЕ В СИЛА
      
      Датата, на която производителите могат да започнат да класифицират продукти като ENERGY STAR, ще бъде определена като датата на влизане на споразумението в сила.
      
         Настолни, интегрирани настолни и преносими компютри, малки сървъри
      
      Датата на влизане в сила на ENERGY STAR версия 5.0 за настолни, интегрирани настолни и преносими компютри, работни станции, малки сървъри и тънки клиенти е 1 юли 2009 г. Всички продукти, включително модели, първоначално класифицирани по версия 4.0, чиято дата на производство е от 1 юли 2009 г., включително, нататък, трябва да отговарят на изискванията на настоящата версия (5.0), за да бъдат класифицирани като ENERGY STAR. Игровите конзоли с дата на производство от 1 юли 2010 г., включително, нататък, трябва да отговарят на изискванията на настоящата версия (5.0), за да бъдат класифицирани като ENERGY STAR. Всяко споразумение, изпълнявано преди това и чийто предмет са компютрите, класифицирани като ENERGY STAR, се прекратява, считано от 30 юни 2009 г.
      6.   БЪДЕЩИ ПРЕРАЗГЛЕЖДАНИЯ НА СПЕЦИФИКАЦИЯТА
      
      EPA и Европейската комисия си запазват правото да преразглеждат спецификацията, в случай че технологични и/или пазарни промени повлияят на полезността ѝ за потребителите и промишлеността или на нейното въздействие върху околната среда. При съблюдаване на действащата политика преразглежданията на спецификацията ще бъдат обсъждани със заинтересованите страни. В случай на преразглеждане на спецификацията следва да се отбележи, че класификацията „ENERGY STAR“ не се дава автоматично за целия срок на експлоатация на модела продукт. За да се класифицира като ENERGY STAR, един модел продукт трябва да отговаря на спецификацията ENERGY STAR, която е действаща на датата на производство на модела.
      
         (1)  Посредник означава компютър, който поддържа „пълната свързаност в мрежа“, както е определена в раздел 1 от настоящата спецификация. За да бъде класифицирана дадена система като съответстваща на горните коефициенти за посредник, тя трябва да отговаря на стандарт за посредничене, върху който няма права на индустриална собственост и който е бил одобрен от Агенцията за опазване на околната среда на САЩ (EPA) и от Европейската комисия като отговарящ на целите на спецификацията ENERGY STAR. Такова одобрение трябва да има налице представянето на данните на продукта за класифициране. За повече информация и изисквания за изпитването вижте раздел 3, буква В — „Класифициране на компютри с възможности за управление на мощността“.
      
         Допълнен A
         
            Процедура за изпитване по ENERGY STAR за определяне на консумацията на мощност от компютри в режими „изключен“, „икономичен“ и „неактивен“
         
         При измерване на нивата на консумация на мощност на компютри с цел проверка на съответствието с нивата за режими „изключен“, „икономичен“ и „неактивен“, предвидени в настоящата версия (5.0) на компютърната спецификация ENERGY STAR, трябва да бъде спазван следният протокол. Партньорите трябва да измерват представителен образец на конфигурацията в състоянието, в което тя се доставя на клиента. Въпреки това партньорът не е необходимо да взема предвид промени в консумацията на мощност, които евентуално са резултат от добавяне на компоненти, BIOS и/или софтуерни настройки, направени от потребителя на компютъра след продажбата на продукта. Тази методика следва да бъде спазвана последователно и, когато е необходимо, на етикети да се отбелязва режимът, обект на изпитването.
         Компютрите трябва да бъдат в конфигурацията и с настройките, с които се доставят, освен ако не е указано друго в методиката за изпитване в настоящото допълнение (допълнение А). Стъпките, изискващи алтернативна постановка, се отбелязват със звездичка (*).
         I.   Определения
         
         Освен ако не е указано друго, всички термини, използвани в настоящия документ, са в съответствие с определенията от Критериите за одобряване на компютри във версия 5.0 на спецификацията ENERGY STAR.
         1.   ИУ: ИУ е съкращение на „изпитвано устройство“, което в този случай се отнася до компютъра, който се изпитва.
         2.   UPS (НЕЗ): НЕЗ е съкращение на „Непрекъсваемо електрозахранване“, което се отнася до комбинация от преобразуватели, комутатори и средства за натрупване на енергия, например батерии, които представляват електрозахранване за поддържане на непрекъснатост в изходната полезна мощност в случай на отказ в подаването на входната мощност.
         II.   Изисквания за изпитване
         
         1.   Одобрен измервателен уред
         
         Одобрените измервателни уреди включват следните характеристики (1):
         
                     —
                  
                  
                     разделителна способност за измерване на мощност — 1 mW или по-добра;
                  
               
                     —
                  
                  
                     коефициент на амплитудата, равен на 3 или повече, за номиналния обхват, и
                  
               
                     —
                  
                  
                     долна граница на обхвата за измерване на ток — 10 mA или по-малко.
                  
               Предлагат се следните характеристики като допълнение към изброените по-горе:
         
                     —
                  
                  
                     честотна характеристика най-малко 3 kHz, и
                  
               
                     —
                  
                  
                     калибриране с еталон, който е проследим до Националния институт за стандарти и технологии (NIST) на САЩ.
                  
               Също така е желателно измервателните уреди да имат възможност за точно усредняване на мощността в рамките на всякакъв времеви интервал, избран от потребителя (това обикновено се прави с вътрешно математическо изчисление, като в измервателния уред натрупаната енергия се разделя на времето, което е най-точният метод). Като алтернативен вариант измервателният уред трябва да има възможност за интегриране на енергията за всякакъв интервал от време, избран от потребителя, с разделителна способност за измерване на енергия, по-добра или равна на 0,1 mWh и интервал на интегриране, показван с разделителна способност 1 секунда или по-малко.
         2.   Грешка
         
         Измерването на мощност от 0,5 W или повече следва да се извършва с неопределеност, по-малка или равна на 2 % при доверителна вероятност 95 %. Измерване на мощност под 0,5 W следва да се извършва с неопределеност, по-малка или равна на 0,01 W при доверителна вероятност 95 %. Уредът за измерване на мощност трябва да бъде с разделителна способност:
         
                     —
                  
                  
                     0,01 W или по-добра за измерване на мощност в обхвата до 10 W или по-малко,
                  
               
                     —
                  
                  
                     0,1 W или по-добра за измерване на мощност в обхвата от 10 до 100 W, и
                  
               
                     —
                  
                  
                     1 W или по-добра за измерване на мощност, по-голяма от 100 W.
                  
               Всички стойности за мощността следва да бъдат във ватове и да бъдат закръглени до втория знак след десетичната запетая. За товари, по-големи или равни на 10 W, трябва да се отчетат три съществени стойности.
         3.   Условия на изпитване
         
         
                     Захранващо напрежение
                  
                  
                     Северна Америка/Тайван
                  
                  
                     ~115 V (± 1 %), 60 Hz (± 1 %)
                  
               
                     Европа/Австралия/Нова Зеландия
                  
                  
                     ~230 V (± 1 %), 50 Hz (± 1 %)
                  
               
                     Япония
                  
                  
                     ~100 V (± 1 %), 50 Hz (± 1 %)/60 Hz (± 1 %)
                     
                        Забележка: За продукти с номинална мощност > 1,5 kW допустимият интервал на отклонение на напрежението е ± 4 %
                  
               
                     Коефициент на хармоници (за напрежението)
                  
                  
                     < 2 % THD (< 5 % за продукти с номинална максимална мощност > 1,5 kW)
                  
               
                     Околна температура
                  
                  
                     23 °C ± 5 °C
                  
               
                     Относителна влажност
                  
                  
                     10—80 %
                  
               
                     (Съгласно IEC 62301: Битови електрически уреди — измерване на енергията в режим на готовност, раздели 4.2, 4.3 и 4.4).
                  
               4.   Изпитвателна конфигурация
         
         Консумираната от даден компютър мощност се измерва и изпитва, захранвайки ИУ от източник на променливо напрежение.
         Ако ИУ е с възможности за връзка Ethernet, то трябва да бъде свързано към мрежов комутатор за Ethernet, способен да работи с най-високите и най-ниските скорости на ИУ. Мрежовата връзка трябва да бъде активна по време на всички изпитвания.
         III.   Методика на изпитване в режим на готовност, икономичен режим и режим „неактивен“ за всички компютърни продукти
         
         Консумацията на променливотокова мощност от един компютър следва да се измерва, както следва:
         
            Подготовка на ИУ
         
         
                     1.
                  
                  
                     Запишете имената на производителя и модела на ИУ.
                  
               
                     2.
                  
                  
                     Подсигурете ИУ да бъде свързано към мрежови ресурси, както е уточнено по-долу, както и ИУ да поддържа тази активна връзка по време на изпитването, като не се вземат предвид кратките интервали при преминаване от една скорост на връзката към друга.
                     
                                 а)
                              
                              
                                 Настолните, интегрираните настолни и преносимите компютри се свързват към активен мрежов комутатор за Ethernet (IEEE 802.3), както е определено в раздел II, „Изпитвателна конфигурация“, по-горе. Компютърът трябва да поддържа тази активна връзка към комутатора по време на изпитването, като не се вземат предвид кратките интервали на преминаване от една скорост на връзка към друга. По време на изпитването компютри без възможности за връзка Ethernet трябва да поддържат активна безжична връзка към безжичен маршрутизатор или точка за мрежов достъп.
                              
                           
                                 б)
                              
                              
                                 Малките сървъри се свързват към активен мрежов комутатор за Ethernet (IEEE 802.3), както е определено в раздел II, „Изпитвателна конфигурация“, по-горе, като връзката трябва да бъде активна.
                              
                           
                                 в)
                              
                              
                                 Тънките клиенти се свързват към активен сървър чрез активен мрежов комутатор за Ethernet (IEEE 802.3) и на тях се изпълнява съответен терминален софтуер/софтуер за дистанционна връзка.
                              
                           
               
                     3.
                  
                  
                     Свържете одобрен измервателен уред с възможности за измерване на активна мощност към източник на променливо мрежово напрежение, настроен на подходящата за изпитването комбинация напрежение/честота.
                  
               
                     4.
                  
                  
                     Включете ИУ към контакта за измерване на мощност върху измервателния уред. Между измервателния уред и ИУ не трябва да има свързани разклонители или НЕЗ. За да бъде изпитването валидно, измервателният уред трябва да присъства, докато не бъдат записани всички данни за мощността при режими на готовност, икономичен режим и режим „неактивен“.
                  
               
                     5.
                  
                  
                     Запишете променливото напрежение и честотата.
                  
               
                     6.
                  
                  
                     Инициализирайте компютъра и изчакайте, докато операционната система се зареди напълно. Ако е необходимо, влезте при първоначалните настройки на операционната система и разрешете всички процеси по предварително индексиране на файлове и други еднократни/периодични процеси.
                  
               
                     7.
                  
                  
                     Запишете основната информация относно компютърната конфигурация — тип на компютъра, наименование и версия на операционна система, тип и тактова честота на процесора и обща и разполагаема физическа памет и т. н.
                  
               
                     8.
                  
                  
                     Запишете основната информация относно видеокартата или графичния набор интегрални схеми (ако има такива) — наименование на видеокартата/набора от интегрални схеми, големина на кадровия буфер, разделителна способност, големина на паметта върху платката и бита/пиксел.
                  
               
                     9.
                  
                  
                     * Уверете се, че ИУ е конфигурирано, както се доставя, включително всякакви принадлежности, активирания на „събуждане по локална мрежа“ и софтуер, доставен по подразбиране. ИУ следва също така да се конфигурира при следните изисквания за всички изпитвания:
                     
                                 а)
                              
                              
                                 Настолни системи, доставяни без принадлежности, следва да се конфигурират със стандартна мишка, клавиатура и външен монитор.
                              
                           
                                 б)
                              
                              
                                 Преносимите компютри следва да включват всички принадлежности, доставяни със системата, и не е необходимо да включват отделна клавиатура или мишка, когато са оборудвани с интегрирано устройство за навигация или цифров преобразувател.
                              
                           
                                 в)
                              
                              
                                 При всички изпитвания преносимите компютри трябва да са без батерията си. За системи, които не поддържат конфигурация за работа без батерия, изпитването може да се извърши с напълно заредена батерия, като тази конфигурация следва да се протоколира в резултатите от изпитването.
                              
                           
                                 г)
                              
                              
                                 Малки сървъри и тънки клиенти, доставяни без принадлежности, следва да се конфигурират със стандартна мишка, клавиатура и външен монитор (ако сървърът има функции, изискващи извеждане на екран).
                              
                           
                                 д)
                              
                              
                                 За компютрите с възможност за връзка Ethernet при всички изпитвания захранването на радиочастта за безжична връзка следва да бъде изключено. Това важи за безжични мрежови карти (напр. 802.11) и безжични протоколи за връзка на устройство с устройство. За компютрите без възможност за връзка Ethernet захранването на радиочастта за безжична локална мрежа (напр. 802.11) следва да остане включено по време на изпитването и трябва да поддържа активна безжична връзка през цялото време на изпитването с безжичен маршрутизатор или с точка за мрежов достъп, която поддържа най-високата и най-ниската скорост за данни на радиото на клиента.
                              
                           
                                 е)
                              
                              
                                 При изпитване в неактивен режим консумацията на първичните устройства с твърд диск може да не се управлява (намаляване на оборотите), освен ако не съдържат енергонезависима свръхоперативна памет, част от дисковото устройство (напр. „хибридни“ твърди дискове). Ако при доставката е инсталиран повече от един вътрешен твърд диск, непървичният(ите) вътрешен(ни) твърд(и) диск(ове) може(гат) да бъде(ат) изпитан(и) при управление на консумацията, активирано така, както при доставката. Ако консумацията на тези допълнителни дискови устройства не се управлява, когато са доставени на клиентите, те трябва да бъдат изпитани без прилагане на такива функции.
                              
                           
               
                     10.
                  
                  
                     * За конфигуриране на настройките за консумацията на монитор следва да се съблюдават следните насоки (без да се правят други настройки за управление на консумацията):
                     
                                 а)
                              
                              
                                 За компютри с външни монитори (повечето настолни компютри): използвайте настройките за управление на консумацията на монитора, за да предотвратите изключване на монитора, с цел да осигурите включеното му състояние през цялата продължителност на изпитването в неактивен режим, както е описано по-долу.
                              
                           
                                 б)
                              
                              
                                 За компютри с интегрирани монитори (преносими компютри и интегрирани системи): използвайте настройките за управление на консумацията, за да настроите монитора да се изключва след 1 минута.
                              
                           
               
                     11.
                  
                  
                     Изключете изпитваното устройство.
                  
               
            Изпитване в режим „изключен“
         
         
                     12.
                  
                  
                     При изключено ИУ или ИУ в режим изключен настройте измервателния уред да започне да трупа стойности за активната мощност през интервал, по-малък или равен на 1 отчитане в секунда. Натрупайте стойностите за мощността за 5 допълнителни минути и запишете средната стойност (средноаритметично), наблюдавана през този 5-минутен период (2).
                  
               
            Изпитване в режим на неактивност
         
         
                     13.
                  
                  
                     Включете компютъра и започнете да отчитате изминалото време, като започнете или от момента, в който компютърът е включен първоначално, или незабавно след приключване на всички дейности по започване на сесия, необходими за пълното зареждане на системата. След като сте започнали сесия при напълно заредена и готова операционна система, затворете всички отворени прозорци, така че да се покаже стандартният работен настолен екран или еквивалентен готов екран. Между 5 и 15 минути след първоначалното зареждане или започване на сесия настройте измервателния уред да започне да трупа стойности за активната мощност през интервал от поне едно отчитане в секунда. Натрупайте стойностите за мощността за 5 допълнителни минути и запишете средната стойност (средноаритметично), наблюдавана през този 5-минутен период.
                  
               
            Изпитване в икономичен режим
         
         
                     14.
                  
                  
                     След приключване на измерванията в режим на неактивност приведете компютъра в икономичен режим. Инициализирайте измервателния уред (ако е необходимо) и започнете да трупате стойности за активната мощност на интервал от поне 1 отчитане в секунда. Натрупайте стойностите за мощността за 5 допълнителни минути и запишете средната стойност (средноаритметично), наблюдавана през този 5-минутен период.
                  
               
                     15.
                  
                  
                     Ако икономичният режим се изпитва както при активирано, така и при дезактивирано събуждане по локална мрежа, събудете компютъра и променете настройката за събуждане от икономичен режим по локална мрежа чрез настройките на операционната система или по друг начин. Върнете компютъра в икономичен режим и повторете стъпка 14, като запишете мощността в икономичен режим, необходима за тази променена конфигурация.
                  
               
            Докладване на резултатите от изпитванията
         
         
                     16.
                  
                  
                     Резултатите от изпитването трябва бъдат докладвани на EPA или на Европейската комисия, според случая, като се вземат мерки, за да се гарантира, че е включена цялата необходима информация, включително и стойностите за консумацията за режимите и подходящите настройки за настолните, интегрираните настолни и преносимите компютри.
                  
               IV.   Изпитване за максимална мощност за работни станции
         
         Максималната мощност за работни станции се определя чрез едновременната работа на два стандартни за отрасъла еталона за сравнение: Linpack за изпитване на основната система (например процесор, памет и т.н.) и SPECviewperf® (най-новата налична версия за ИУ) за изпитване на видеопроцесора на системата. Допълнителна информация за тези сравнителни изпитвания, включително безплатни възможности за изтегляне на данни, могат да бъдат намерени на следните уеб адреси:
         
                     Linpack
                  
                  
                     http://www.netlib.org/linpack/
                  
               
                     SPECviewperf®
                  
                  
                     http://www.spec.org/benchmarks.html#gpc
                  
               Това изпитване трябва да се повтори три пъти върху същото ИУ и всичките три измервания трябва да попаднат в допустимия интервал ± 2 % спрямо средната стойност от трите измерени максимални стойности на мощността.
         Измерването на максималната променливотокова мощност на работна станция следва да се извърши, както следва:
         
            Подготовка на ИУ
         
         
                     1.
                  
                  
                     Свържете одобрен измервателен уред с възможности за измерване на активна мощност към източник на променливо мрежово напрежение, настроен на подходящата за изпитването комбинация напрежение/честота. Измервателният уред трябва да може да запаметява и извежда максималната мощност, измерена по време на изпитването, или да може да използва друг метод за определяне на максималната мощност.
                  
               
                     2.
                  
                  
                     Включете ИУ към контакта за измерване на мощност върху измервателния уред. Между измервателния уред и ИУ не трябва да има свързани разклонители или НЕЗ.
                  
               
                     3.
                  
                  
                     Запишете променливото напрежение.
                  
               
                     4.
                  
                  
                     * Пуснете компютъра и ако все още не са инсталирани, инсталирайте Linpack и SPECviewerf®, както е указано на интернет страниците, посочени по-горе.
                  
               
                     5.
                  
                  
                     Настройте Linpack с всички настройки по подразбиране за дадената архитектура на ИУ и настройте подходящия размер „n“ на таблицата за максимизиране консумацията на мощност по време на изпитването.
                  
               
                     6.
                  
                  
                     Уверете се, че са спазени всички насоки, определени от Организацията SPEC за работа със SPECviewerf.
                  
               
            Изпитване за максимална мощност
         
         
                     7.
                  
                  
                     Настройте измервателния уред да започне да трупа стойности за активната мощност на интервал, не по-голям от едно отчитане в секунда, и започнете да правите измервания. Стартирайте SPECviewerf и толкова едновременни сесии на Linpack, колкото са необходими, за да се натовари максимално системата.
                  
               
                     8.
                  
                  
                     Трупайте стойности за мощността, докато SPECviewerf и всички сесии са приключили работа. Запишете стойността на максималната мощност, достигната по време на изпитването.
                  
               
            Докладване на резултатите от изпитванията
         
         
                     9.
                  
                  
                     Резултатите от изпитването трябва да бъдат докладвани на EPA или на Европейската комисия, според случая, като се вземат мерки да се гарантира, че е включена цялата необходима информация.
                  
               
                     10.
                  
                  
                     При представянето на данни производителите трябва също така да включат следните данни:
                     
                                 а)
                              
                              
                                 стойност „n“ (размер на масива), използван за Linpack,
                              
                           
                                 б)
                              
                              
                                 брой на едновременните сесии на Linpack, изпълнявани по време на изпитването,
                              
                           
                                 в)
                              
                              
                                 версия на SPECviewerf, използвана за изпитването,
                              
                           
                                 г)
                              
                              
                                 всички компилаторни оптимизации, използвани при компилиране на Linpack и SPECviewerf, и
                              
                           
                                 д)
                              
                              
                                 предварително компилиран двоичен файл за крайни потребители за изтегляне (от интернет) и изпълняване на SPECviewerf и на Linpack. Те могат бъдат разпространявани или чрез централизиран орган за стандарти като SPEC, от производителя на комплектно оборудване (OEM), или от съответни трети страни.
                              
                           
               V.   Непрекъсната проверка
         
         Тази методика на изпитване описва методите, посредством които едно устройство може да бъде изпитано за съответствие. Особено се препоръчва продължителен период на изпитване, за да се гарантира, че продуктите от различни производствени партиди са в съответствие с ENERGY STAR.
         
            (1)  Характеристики на одобрените измервателни уреди, взети от IEC 62301 изд. 1.0: Измерване на мощността в режим на готовност.
         
            (2)  Пълнофункционалните измервателни уреди от лабораторен клас могат да интегрират стойности във времето и да отчитат средната стойност автоматично. Други измервателни уреди изискват потребителят да снема серии от променящи се стойности на всеки 5 секунди в продължение на 5 минути и след това да изчисли средната стойност ръчно.
      
      
         Допълнен Е Б
         
            Примерни изчисления
         
         I.   Настолни, интегрирани настолни и преносими компютри: по-долу е дадено примерно изчисление за ТКЕ, предназначено да покаже как се определят нивата на съответствие въз основа на функционални добавки и измервания за работния режим, за примерно определяне на EТКЕ за преносим компютър категория А (интегрален графичен процесор, инсталирани 8 GB памет, 1 твърд диск).
         
                     1.
                  
                  
                     Измерете стойностите, като използвате методиката от допълнение А:
                     
                                 —
                              
                              
                                 режим „изключен“ = 1 W
                              
                           
                                 —
                              
                              
                                 „икономичен“ режим = 1,7 W
                              
                           
                                 —
                              
                              
                                 режим „неактивен“ = 10 W
                              
                           
               
                     2.
                  
                  
                     Определете кои настройки за възможностите са валидни:
                     
                                 —
                              
                              
                                 Графична карта? Не се прилага за високопроизводителни графични карти.
                              
                           
                                 —
                              
                              
                                 Инсталирана памет 8GB. Отговаря на нивото на адаптиране: 8 дава корекция 1,6 kWh (4 · 0,4 kWh).
                              
                           
               
                     3.
                  
                  
                     За да изчислите ТКЕ, използвайте тегловните коефициенти от таблица 2:
                     
                                 —
                              
                              
                                 
                                    Таблица 2 (за традиционен преносим компютър):
                                 
                                             (В проценти)
                                          
                                       
                                             Tизкл.
                                             
                                          
                                          
                                             60
                                          
                                       
                                             Tикон.
                                             
                                          
                                          
                                             10
                                          
                                       
                                             Tнеакт.
                                             
                                          
                                          
                                             30
                                          
                                       
                           
                                 —
                              
                              
                                 EТКЕ = (8 760/1 000) · (Pизкл. · Tизкл. + Pикон. · Tикон. + Pнеакт. · Tнеакт.)
                              
                           
                                 —
                              
                              
                                 = (8 760/1 000) · (Pизкл. · 0,60 + Pикон. · 0,10 + Pнеакт. · 0,30)
                              
                           
                                 —
                              
                              
                                 = (8 760/1 000) · (1 · 0,60 + 1,7 · 0,10 + 10 · 0,30)
                              
                           
                                 —
                              
                              
                                 = 33,03 kWh
                              
                           
               
                     4.
                  
                  
                     Определете изискването за ТКЕ за компютъра, като добавяте всяка адаптация на възможностите (стъпка 2) към основното изискване за ТКЕ (таблица 1).
                     
                                 —
                              
                              
                                 
                                    Таблица 1 (за преносими компютър):
                                 
                                             (В kWh)
                                          
                                       
                                             Преносими компютри
                                          
                                       
                                             Категория А
                                          
                                          
                                             40
                                          
                                       
                                             Категория Б
                                          
                                          
                                             53
                                          
                                       
                                             Категория В
                                          
                                          
                                             88,5
                                          
                                       
                           
                                 —
                              
                              
                                 Изискването за ТКЕ съгласно ENERGY STAR = 40 kWh + 1,6 kWh = 41,6 kWh
                              
                           
               
                     5.
                  
                  
                     Сравнете EТКЕ с изискването за ТКЕ съгласно ENERGY STAR (стъпка 4), за да определите дали моделът може да бъде класифициран успешно.
                     
                                 —
                              
                              
                                 Изискване за ТКЕ за категория A: 41,6 kWh
                              
                           
                                 —
                              
                              
                                 EТКЕ: 33,03 kWh
                              
                           
                                 —
                              
                              
                                 33,03 kWh < 41,6 kWh
                              
                           Преносимият компютър отговаря на изискванията на спецификацията ENERGY STAR.
                  
               II.   Работни станции: Следва примерно изчисление за PТКЕ за работна станция с два твърди диска:
         
                     1.
                  
                  
                     Измерете стойностите, като използвате методиката от допълнение А.
                     
                                 —
                              
                              
                                 режим „изключен“ = 2 W
                              
                           
                                 —
                              
                              
                                 „икономичен“ режим = 4 W
                              
                           
                                 —
                              
                              
                                 режим „неактивен“ = 80 W
                              
                           
                                 —
                              
                              
                                 макс. мощност = 180 W
                              
                           
               
                     2.
                  
                  
                     Отбележете броя на инсталираните твърди дискове.
                     
                                 —
                              
                              
                                 по време на изпитването са инсталирани два твърди диска.
                              
                           
               
                     3.
                  
                  
                     За да изчислите PТКЕ използвайте тегловните коефициенти от таблица 4:
                     
                                 —
                              
                              
                                 
                                    Таблица 4:
                                 
                                 
                                             (В проценти)
                                          
                                       
                                             Tизкл.
                                             
                                          
                                          
                                             35
                                          
                                       
                                             Tикон.
                                             
                                          
                                          
                                             10
                                          
                                       
                                             Tнеакт.
                                             
                                          
                                          
                                             55
                                          
                                       
                           
                                 —
                              
                              
                                 PТКЕ = (0,35 · Pизкл. +0,10 · Pикон. +0,55 · Pнеакт.)
                              
                           
                                 —
                              
                              
                                 (0,35 · 2 + 0,10 · 4 + 0,55 · 80)
                              
                           
                                 —
                              
                              
                                 45,10 W
                              
                           
               
                     4.
                  
                  
                     Изчислете изискването за PТКЕ с помощта на формулата от таблица 3.
                     
                                 —
                              
                              
                                 PТКЕ = 0,28 · [Pмакс. + (брой твърди дискове · 5)]
                              
                           
                                 —
                              
                              
                                 PТКЕ = 0,28 · [180 + (2 · 5)]
                              
                           
                                 —
                              
                              
                                 PТКЕ = 53,2
                              
                           
               
                     5.
                  
                  
                     Сравнете адаптираната PТКЕ с нивата по ENERGY STAR (стъпка 4), за да определите дали моделът може да бъде класифициран успешно.
                     
                                 —
                              
                              
                                 45,10 < 53,2
                              
                           Работната станция отговаря на изискванията на спецификацията ENERGY STAR.